CELEX: 32007R0537
Language: hr
Date: 2007-05-15 00:00:00
Title: Uredba Komisije (EZ) br. 537/2007 od 15. svibnja 2007. o odobrenju proizvoda fermentacije Aspergillus oryzae (NRRL 458) (Amaferm) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               64
            
         32007R0537
   
               L 128/13
            
            
               SLUŽBENI LIST EUROPSKE UNIJE
            
            
               15.05.2007.
            
         
      UREDBA KOMISIJE (EZ) br. 537/2007
   od 15. svibnja 2007.
   o odobrenju proizvoda fermentacije Aspergillus oryzae (NRRL 458) (Amaferm) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za dodjeljivanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje proizvoda fermentacije Aspergillus oryzae NRRL 458 (Amaferm) kao dodatka hrani za životinje za mliječne krave te na njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               Europska agencija za sigurnost hrane (Agencija) u svojem mišljenju od 8. ožujka 2006. zaključila je da proizvod fermentacije Aspergillus oryzae NRRL 458 (Amaferm) nema negativan učinak na zdravlje životinja, zdravlje ljudi ili okoliš (2). Nadalje je zaključila da taj proizvod fermentacije ne predstavlja nikakvu daljnju opasnost koja bi, u skladu s člankom 5. stavkom 2. Uredbe (EZ) br. 1831/2003, isključila odobrenje. Pokazalo se da Amaferm ima pozitivne učinke na donos mlijeka kod mliječnih krava. U mišljenju Agencije preporučene su odgovarajuće mjere za sigurnost korisnika. Agencija smatra da nema potrebe za posebnim zahtjevima u vezi s monitoringom nakon stavljanja na tržište. Tim mišljenjem također je potvrđeno izvješće o analitičkoj metodi dodatka hrani za životinje, koje je predao Referentni laboratorij Zajednice uspostavljen Uredbom (EZ) br. 1831/2003.
            
         
               (5)
            
            
               Procjena navedenog pripravka pokazuje da su zadovoljeni uvjeti za odobrenje, predviđeni člankom 5. Uredbe (EZ) br. 1831/2003. U skladu s time, korištenje navedenog pripravka treba odobriti, kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje pod uvjetima utvrđenima u navedenom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  Mišljenje Znanstvenog odbora za dodatke hrani za životinje, proizvode ili tvari koji se upotrebljavaju u hranidbi životinja”o sigurnosti i učinkovitosti proizvoda „Amaferm”, odobrenog kao dodatak hrani za životinje za mliječne krave i tovna goveda u skladu s Uredbom (EZ) br. 1831/2003, doneseno 18. ožujka 2006. The EFSA Journal (2006.) 337, str. 1. do 17.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
               (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg dodatka hrani za životinje/kg potpune krmne smjese sa sadržajem vlage 12 %
            
         
               
                  Kategorija zootehničkih dodataka. Funkcionalna skupina: Tvari za poticanje probavljivosti
               
            
         
               4a2
            
            
               Trouw Nutrition BV
            
            
               Proizvod fermentacije Aspergillus oryzae
               
               NRRL 458
               (Amaferm)
            
            
               
                            
                        
                        
                           Sastav dodatka hrani za životinje:
                           Proizvod fermentacije Aspergillus oryzae NRRL 458: 4 do 5 %
                           Pšenične posije: 94 do 95 %
                           Čisti grit što sadrži 5 % kobaltovog karbonata 1 %
                        
                     
                            
                        
                        
                           Značajka aktivne tvari:
                           Proizvod fermentacije Aspergillus oryzae (NRRL 458) sadrži:
                           Endo-1,4-beta-glukanazu EC 3.2.1.4: 3 IU (1)/g;
                           Alfa-amilazu EC 3.2.1.1: 40 IU (2)/g.
                        
                     
                            
                        
                        
                           Analitička metoda:
                           Alfa amilaza AOAC 17th Ed. 2002.01
                           Endo-1,4-beta-glukanaza (na temelju bjelančevina koje plivaju na površini i djelovanja celuloze gljive (Neocallimastix frontalis EB 188) (Barichievich, EB, Calza RE (1990.))
                        
                     
            
               Mliječne krave
            
            
               —
            
            
               85
            
            
               300
            
            
               
                           1.
                        
                        
                           Preporučena doza: količina dodatka hrani za životinje u dnevnom obroku treba iznositi 3 do 5 g/krava/dan.
                        
                     
                           2.
                        
                        
                           Za sigurnost korisnika: za vrijeme rukovanja treba koristiti zaštitu za disanje i zaštitne naočale.
                        
                     
            
               5. lipnja 2017.
            
         
      (1)  1 IU je količina celulaze koja oslobađa 1 mikromol glukoze iz karboksimetilceluloze po minuti pri pH 6,5 i 39 °C.
   
      (2)  1 IU je količina amilaze koja oslobađa 1 mikromol glukoze iz krumpirovog škroba po minuti pri pH 6,5 i 39 °C.